**Rámcová zmluva o dielo č.: /2022**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773 |
| SWIFT / BIC: | CEKOSKBX |
| zápis: | Obchodný register Okresného súdu Bratislava I, oddiel: Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Zhotoviteľ:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(objednávateľ a zhotoviteľ spolu ďalej len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

1. **Predmet zmluvy**
   1. Predmetom tejto zmluvy je vykonanie diela podľa špecifikácie:

|  |  |  |  |
| --- | --- | --- | --- |
| **špecifikácia diela:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených a na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Obsluha a prevádzkovanie plynových kotolní“***.  Predmetom zmluvy je záväzok zhotoviteľa zabezpečiť pre objednávateľa obsluhu, servis, dodanie náhradných dielov a pravidelné odborné prehliadky vyhradených zariadení v nízkotlakových plynových kotolniach objednávateľa (ďalej len „**dielo**“) a záväzok objednávateľa uhradiť zhotoviteľovi za vykonané dielo odmenu podľa tejto zmluvy.  Zhotoviteľ sa zaväzuje vykonať dielo v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len „**Vyhláška č. 508/2009 Z. z**.“) a zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len „**zákon o BOZP**“) prevádzka VTZ, s platnými STN a v súlade s pokynmi výrobcov jednotlivých zariadení objednávateľa.  Podrobná špecifikácia diela je uvedená v prílohe č. 1 – Opis predmetu zákazky, ktorá je neoddeliteľnou časťou tejto zmluvy (ďalej len „**príloha č. 1**“). | | | |
| **Lehota plnenia:** | Zhotoviteľ sa zaväzuje realizovať dielo v zmysle prílohy č. 1 a v prípade havarijnej situácie alebo nepravidelného servisu na základe objednávok objednávateľa, v ktorých bude stanovený požadovaný druh plnenia a lehota plnenia.  V prípade vzniku poruchy (vady), ktorá neznesie odklad, prípadne havárie, je zhotoviteľ povinný túto vadu bez zbytočného odkladu najneskôr nasledujúci pracovný deň od momentu vzniku poruchy (vady) ohlásiť kontaktnej osobe objednávateľa.  Zhotoviteľ je povinný začať s odstraňovaním poruchy (vady), ktorá neznesie odklad, alebo k odstráneniu havárie v nasledovných termínoch:   1. do dvoch (2) hodín od zistenia havarijnej vady, ktorá neznesie odklad, 2. do dvadsiatich štyroch (24) hodín od zistenia inej vady, ktorá nemá charakter havarijného stavu. | | |
| **miesto plnenia:** | Objekty (kotolne) objednávateľa nachádzajúce sa na adrese:  Ivanská cesta 22, 821 04 Bratislava  Stará Ivanská cesta 2, 821 04 Bratislava | | |
| **zmluvná cena:** | Uvedená v prílohe č. 2 tejto zmluvy | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú Všeobecné obchodné podmienky objednávateľa (ďalej len „**VOP**“) zverejnené na webovom sídle objednávateľa <<https://www>.olo.sk/vseobecne-obchodne-podmienky/>, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Zmluvné strany sa dohodli, že zhotoviteľ je povinný začať vykonávať dielo odo dňa odovzdania kotolní zhotoviteľovi. 2. Zmluvné strany sa dohodli, že odovzdaním kotolní spíšu preberací protokol, pričom objednávateľ sa zaväzuje sprístupniť zhotoviteľovi objekty, kde sa nachádzajú kotolne (ďalej len „**objekty**“) počas vykonávania diela. Zhotoviteľ počas tohto obdobia bude mať neobmedzený vstup do týchto objektov, a to dvadsaťštyri (24) hodín denne a sedem (7) dní v týždni. 3. Zmluvné strany sa dohodli, že v odovzdávacom a preberacom protokole okrem náležitostí uvedených v čl. XII VOP bude uvedený najmä aj súpis hnuteľných vecí nachádzajúcich sa v každom objekte, samostatne, vyhlásenie zhotoviteľa, že sa so stavom kotolní oboznámil a preberá zodpovednosť za kotolne a hnuteľné veci, ktoré sa v objektoch nachádzajú. Zmluvné strany sa dohodli, že ustanovenia tohto bodu tejto zmluvy sa použijú v primeranom rozsahu aj pri ukončení vykonania diela. 4. Zhotoviteľ sa zaväzuje po prevzatí kotolní vykonať pre každú kotolňu zvlášť audit, výsledkom ktorého bude súpis naposledy vykonaných servisných a/alebo revíznych a/alebo iných prehliadok. Tento súpis je zhotoviteľ povinný doručiť objednávateľovi do jedného (1) mesiaca od prevzatia kotolní na adresu objednávateľa. Zhotoviteľ je povinný súpis (audit) aktualizovať ročne k 31. januáru, ako aj k dátumu ukončenia tejto zmluvy a tieto súpisy doručiť objednávateľovi do pätnástich (15) pracovných dní na adresu objednávateľa. 5. Sanáciu kotolne je zhotoviteľ povinný vykonať v lehotách podľa prílohy č. 1 tejto zmluvy, ak sa zmluvné strany písomne nedohodnú inak. 6. Zhotoviteľ je povinný viesť detailnú evidenciu vykonaných prác podľa tejto zmluvy spôsobom, aby objednávateľ mohol kedykoľvek skontrolovať splnenie povinností zhotoviteľa. 7. Zmluvné strany vyhlasujú, že výška celkovej odmeny je konečná, jednostranne nemenná a sú v nej obsiahnuté všetky oprávnené náklady zhotoviteľa súvisiace s touto zmluvou vrátane primeraného zisku, prípravy všetkej dokumentácie zhotoviteľa, zabezpečenia všetkých povolení (vrátane povolení pre užívanie plnenia), zabezpečenia všetkých materiálov, technologických zariadení, súčiastok, dielov, cla, daní (okrem DPH), personálneho zabezpečenia, dopravy, prác, kompletačných činností, školení a akýchkoľvek iných poplatkov, ktoré bude nutné vynaložiť podľa tejto zmluvy. 8. Čiastková odmena obsiahnutá v mesačnom paušále bude obsahovať všetky náklady zhotoviteľa a bude objednávateľom uhradená na základe faktúr vystavených zhotoviteľom. Zmluvné strany sa dohodli, že na mesačný paušál nebude vystavovať objednávateľ zhotoviteľovi objednávku. Pre vylúčenie akýchkoľvek pochybností, mesačný paušál nezahŕňa nepravidelný servis a haváriu plynových zariadení, pričom v prípade potreby vykonania nepravidelného servisu alebo sanácie havárie objednávateľ vyhotoví a doručí zhotoviteľovi objednávku podľa tejto zmluvy. 9. Pre vystavovanie faktúr platia nasledovné podmienky:    1. faktúra bude obsahovať rozpis čiastkovej mesačnej odmeny, pre každú kotolňu samostatne, podrobný rozpis uskutočnených prác a náhradných dielov.    2. faktúra bude vystavená najneskôr do pätnástich (15) dní od skončenia príslušného mesiaca za ktorý bude faktúra vystavená. 10. Splatnosť faktúry je tridsať (30) dní odo dňa doručenia faktúry do sídla objednávateľa. 11. V prípade použitia náhradných dielov predloží objednávateľ zhotoviteľovi protokol o použitých náhradných dieloch pri odstránení poruchy (vady), pričom tento protokol bude odsúhlasený oprávnenou osobou objednávateľa a bude súčasťou faktúry. 12. Zhotoviteľ sa zaväzuje v rámci obsluhy kotolne viesť prevádzkový denník kotolne, v ktorom okrem povinných zápisov zhotoviteľ zapíše aj prípadné poruchy (vady) kotolne. Po vzájomnej dohode zmluvných strán budú ohlásené poruchy (vady) odstránené, v závislosti od ich charakteru a časovej náročnosti v termíne dohodnutom zmluvnými stranami, alebo počas servisných činností v rámci ročnej údržby. 13. Zhotoviteľ vyhlasuje, že 14. má dostatočné skúsenosti a technické, materiálne a personálne kapacity na vykonanie diela podľa tejto zmluvy, pričom poskytne objednávateľovi kópie platných dokladov o odbornom vzdelaní a o odbornej praxi v súlade s § 16 ods. 1 Vyhlášky č. 508/2009 Z. z.; 15. sú mu vydané a sú právoplatné všetky zákonom stanovené povolenia, rozhodnutia v predpísanej forme a rozsahu a že má vykonané všetky zákonom stanovené registrácie, v prípade, ak sú takéto povolenia alebo registrácie všeobecne záväznými predpismi požadované na výkon jeho činnosti. 16. Zhotoviteľ sa zaväzuje 17. vykonať dielo podľa tejto zmluvy v súlade s platnými technickými, technologickými, právnymi a inými normami vzťahujúcimi sa k povahe predmetu zmluvy; 18. zabezpečiť dodávku akéhokoľvek náradia a/alebo pracovných nástrojov/pomôcok/plošín potrebných k vykonaniu diela, 19. zabezpečiť dostatočnú kvalifikáciu svojich zamestnancov a/alebo tretích osôb, ktoré budú vykonávať dielo; 20. pri výkone diela bude viesť presnú evidenciu činností vykonaných v rámci výkonu predmetu zmluvy vo forme prevádzkového denníka. 21. V prípade zmeny použitých materiálov, surovín, výrobného postupu alebo výrobnej prevádzky, pripadne o použití iného výrobcu v súvislosti s realizáciou predmetu zmluvy je zhotoviteľ povinný o takomto kroku informovať objednávateľa a vyžiadať si jeho predchádzajúci písomný súhlas s takouto zmenou. 22. Objednávateľ umožní a zabezpečí pre zhotoviteľa v súvislosti s plnením predmetu zmluvy: 23. odber elektrickej energie, 24. nepretržitý dvadsaťštyri (24) hodinový vstup do miesta plnenia tejto zmluvy, 25. parkovanie vozidiel v areáli objednávateľa počas vykonávania diela, 26. možnosť vykonávať dielo aj počas dní pracovného voľna a pracovného pokoja. 27. Zhotoviteľ je povinný na svoje náklady uzatvoriť a mať v platnosti počas platnosti tejto zmluvy poistnú zmluvy na poistenie zodpovednosti voči tretím osobám za škodu spôsobenú pri výkone svojej činnosti, ktorá kryje aj prípadnú škodu spôsobenú zhotoviteľom objednávateľovi pri plnení tejto zmluvy a/alebo vadným plnením tejto zmluvy. Zhotoviteľ vyhlasuje, že má ku dňu podpisu tejto zmluvy uzatvorené poistenie zodpovednosti za škodu s poisťovňou [doplniť] na poistnú sumu minimálne vo výške 10 000,00 EUR *(slovom: desaťtisíc eur).* | |

* 1. Táto zmluva sa považuje za odstávkovú zmluvu podľa bodu 6.7 VOP: áno  ; nie
  2. Zhotoviteľ podpisom tejto zmluvy výslovne súhlasí  / nesúhlasí  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u zhotoviteľa dielo alebo jeho časť. Predpokladaný objem plnenia uvedený v tejto zmluve nie je pre objednávateľa záväzný. Skutočne objednaný objem plnenia počas trvania tejto zmluvy môže byť nižší alebo vyšší a objednávateľ si vyhradzuje právo neobjednať tento predpokladaný objem plnenia. Predmetom fakturácie bude len skutočne vykonané dielo alebo jeho časť. Zmluvné strany sa dohodli, že osobitné ustanovenia o objednávkach podľa čl. XI VOP sa použijú primeranom rozsahu.
  4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu určitú, na dvadsaťštyri (24) mesiacov odo dňa 01.01.2023 alebo do vyčerpania stanoveného finančného limitu v rozsahu [doplniť] EUR *(slovom: [doplniť] eur)* bez DPH podľa toho, ktorá skutočnosť nastane skôr.

**III. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.
  2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
  3. Zhotoviteľ je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov zhotoviteľa, ktorí sa podieľali na servise technologického zariadenia a podpis vedúceho zamestnanca zhotoviteľa povereného vykonaním servisu.V prípade zistenia vady je zhotoviteľ povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
  4. V prípade opráv technologických zariadení sa zhotoviteľ zaväzuje použiť nové originálne náhradné diely od výrobcu technologického zariadenia.
  5. Zhotoviteľ môže výnimočne so súhlasom objednávateľa použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Zhotoviteľ v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.V prípade, ak zhotoviteľ pri plnení zmluvy plánuje použiť náhradný diel od iného výrobcu, zhotoviteľ je povinný o tom s primeraným časovým predstihom upovedomiť objednávateľa a informovať ho o cene náhradného dielu.

**IV. Skúšky**

* 1. Ak to ustanovenia zmluvy predpokladajú, ak to vyplýva z povahy prác, alebo ak to objednávateľ požaduje, zhotoviteľ je povinný vykonať, a to aj opakovane, skúšky:

1. technologických zariadení potom, ako zhotoviteľ vykoná inštalačné a montážne práce vo vzťahu ku každému jednotlivému technologickému zariadeniu alebo
2. materiálov alebo častí diela, ktoré sú výsledkom stavebných prác.
   1. Náklady na vykonanie skúšok znáša zhotoviteľ.
   2. Ak nie je určený rozsah vykonávaných skúšok, vykonajú sa tie skúšky, ktoré zodpovedajú povahe technologického zariadenia, materiálu alebo časti diela, alebo ktoré sú štandardom v príslušnom technickom odvetví.
   3. Pri hodnotení výsledkov skúšok vezme objednávateľ do úvahy požiadavky na vlastnosti technologického zariadenia, akosť materiálu alebo funkčnosť diela, ako aj dopad ich užívania na prevádzkové a iné vlastnosti diela ako celku.
   4. O riadnom vykonaní skúšok sa spíše záznam o vykonaní skúšky. Skúšky sa budú považovať za vykonané vyhlásením objednávateľa o ich riadnom vykonaní.
   5. Všetky záznamy a protokoly o vykonaní skúšok musia byť spísané v slovenskom jazyku a podpísané zhotoviteľom a objednávateľom.
   6. Ak technologické zariadenie, materiály, dielo, alebo časť diela nevyhovie vykonaným skúškam, každá zo zmluvných strán môže požadovať, aby sa neúspešné skúšky za rovnakých podmienok opakovali. Ak skúšky a/alebo opakované skúšky preukážu, že skúšané technologické zariadenia, materiály, dielo alebo jeho časť má vady, nedorobky, alebo inak nezodpovedá požiadavkám zmluvy, zhotoviteľ je povinný tieto vady alebo nedorobky na vlastné náklady odstrániť, alebo inak uviesť dielo na vlastné náklady do súladu so zmluvou.

**V. Záverečné ustanovenia**

* 1. Objednávateľ ako prevádzkovateľ osobných údajov týmto informuje predávajúceho, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u kupujúceho právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle kupujúceho (ďalej len „**Informácie o ochrane osobných údajov**“).
  2. Zhotoviteľ podpisom zmluvy potvrdzuje že:

1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol kupujúcemu v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
   1. Zhotoviteľ je povinný zabezpečiť dodržiavanie Zásad práce a správania sa zamestnancov dodávateľa.
   2. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Opis predmetu zákazky |
| 2. | Návrh na plnenie kritérií |
| 3. | Zásady práce a správania sa zamestnancov dodávateľa |

* 1. Táto zmluva je vyhotovená v troch (3) rovnopisoch, z toho dva (2) rovnopisy pre kupujúceho a jeden (1) rovnopis pre predávajúceho.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Zhotoviteľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |

Príloha č. 3 – k Zmluve o dielo

**Zásady práce a správania sa zamestnancov dodávateľov a odberateľov**

**Bezpečnosť a ochrana zdravia pri práci – dodávatelia/odberatelia**

**Skratky:**

BOZP Bezpečnosť ochrana zdravia pri práci

BPP Bezpečný pracovný postup

OLO a.s. Odvoz a likvidácia odpadu a.s., v skratke: OLO a.s.

OOPP Osobné ochranné pracovné prostriedky

OPP Ochrana pred požiarmi

SR Slovenská republika

ZEVO Zariadenie na energetické využitie odpadu, Vlčie hrdlo 72, 821 07 Bratislava

Pokiaľ je v tejto norme uvedený zamestnanec dodávateľa/odberateľa znamená to akéhokoľvek pracovníka dodávateľa/odberateľa vykonávajúceho plnenie pre dodávateľa/odberateľa na základe pracovného pomeru alebo obdobného pracovného vzťahu (napr. dohody o prácach vykonávaných mimo pracovného pomeru). Ustanovenia týkajúce sa dodávateľa/odberateľa sa vzťahujú aj na subdodávateľa alebo jeho pracovníka a dodávateľ/odberateľ zodpovedá, ako by plnil sám.

**Povinnosti dodávateľa/odberateľa:**

* oboznámiť sa a preukázateľne preškoliť svojich zamestnancov so znením týchto zásad, pred vstupom do priestorov a areálov spoločnosti OLO a.s,
* školiť svojich zamestnancov a svojich subdodávateľov o možných ohrozeniach a nebezpečenstvách vzniku úrazu a poškodení zdravia na pridelenom pracovisku a tieto školenia preukázateľne zdokumentovať,
* vykonávať činnosti len na základe oprávnenia, odbornej a zdravotnej spôsobilosti v zmysle platnej legislatívy SR,
* dodržiavať všetky všeobecne záväzné právne predpisy a interné predpisy spoločnosti OLO a.s. na zaistenie BOZP,
* oznámiť bezodkladne kontaktnej osobe spoločnosti OLO a.s., vznik každého pracovného úrazu, nebezpečnej udalosti, bezprostrednej hrozby a závažnej priemyselnej havárie, pričom táto povinnosť sa vzťahuje aj na všetkých subdodávateľov dodávateľa/odberateľa (každý subdodávateľ je povinný nahlásiť uvedené skutočnosti aj kontaktnej osobe spoločnosti OLO a.s. ako aj objednávateľovi výkonu),
* používať len také pracovné vybavenie, ktoré spĺňa príslušné všeobecne záväzné právne predpisy SR,
* udržiavať čistotu a poriadok na pracoviskách,
* zabezpečiť OOPP, v zmysle charakteru vykonávaných prác, a to v dostatočnom množstve a potrebnej kvalite, vyžadovať a preukázateľne kontrolovať ich používanie,
* vykonávať pravidelné kontroly svojich zamestnancov, ako aj všetkých zamestnancov svojich subdodávateľov, ktoré dodávateľ/odberateľ preukázateľne (písomne) zdokumentuje a na vyžiadanie spoločnosti OLO a.s. predloží,
* uschovávať na mieste výkonu všetku relevantnú dokumentáciu (záznamy zo školení, pracovné a technologické postupy, návody na používanie, osvedčenia a preukazy odbornej, zdravotnej a technickej spôsobilosti, atď.). V prípade zahraničných zamestnancov zabezpečiť odbornú spôsobilosť platnú v SR. Náklady s tým spojené znáša dodávateľ/odberateľ,
* zabezpečiť, aby zamestnanci nenastupovali na výkon prác pod vplyvom alkoholických, omamných alebo psychotropných látok a aby alkoholické, omamné alebo psychotropné látky nepožívali v čase výkonu prác.

Pred začatím prác v spoločnosti OLO a.s. je dodávateľ/odberateľ povinný dodať BPP vykonávaných prác. BPP musí byť obsahovať:

* popis jednotlivých krokov a pracovných operácií,
* zdroje a prostriedky nutné k vykonaniu práce (pracovná skupina zamestnancov, použitie strojov a zariadení a špeciálnych pracovných prostriedkov, pomôcok a pod., druhy a typy dočasných stavebných konštrukcií, najmä lešení, podporných konštrukcií, plošín, technológie, použité materiály, chemické látky),
* kvalifikačné požiadavky osôb a požiadavky na odbornú a zdravotnú spôsobilosť (špeciálne školenia a kvalifikácia),
* vyhodnotenie rizík pre danú pracovnú činnosť,
* nebezpečné miesta a situácie, ohrozené priestory,
* ochranné pásma,
* použité nebezpečné chemické látky a materiály,
* vysoko rizikové činnosti a činnosti vyžadujúce povolenie,
* špecifické problémy a neštandardné situácie danej práce,
* zoznam technických opatrení, ktoré je nutné uskutočniť (ochranné konštrukcie, kolektívna ochrana, dočasné stavebné konštrukcie – napr. lešenie, apod.),
* zoznam organizačných opatrení, ktoré je nutné uskutočniť (organizácia práce, vymedzenie priestorov, písomné povolenia v súlade s legislatívou/internými predpismi, režim práce, a pod.),
* opatrenia k zaisteniu BOZP v okolí pracoviska (napr. ochrana verejnosti),
* stanovenie OOPP,
* komunikačné a skladovacie plochy,
* príprava pracoviska a pracovné podmienky pre zahájenie práce,
* prístupy na pracovisko,
* dočasné osvetlenie a napájanie,
* dôležité upozornenia a značenie,
* opatrenia k zabezpečeniu pracoviska po dobu, kedy sa na ňom nepracuje,
* zvislá doprava materiálu (napr. zdvíhacie zariadenia – žeriavy, kladky, výťahy, hydraulické ruky, stavebné stroje, apod.),
* vodorovná doprava materiálu (autodoprava, manipulačné vozíky, ručné zdvíhanie bremien, apod.),
* spôsob vykládky a nakládky,
* skladovanie,
* postupy v prípade nehody,
* spôsoby evakuácie,
* ochrana pred požiarmi,
* prvá pomoc, záchranný plán a evakuácia osôb (spôsoby evakuácie osôb),
* opatrenia pre mimoriadne klimatické podmienky,
* bezpečnostné predpisy, požiadavky a ďalšie dokumenty súvisiace s vykonávanou prácou (legislatíva, technické normy, požiarny projekt, požiadavky výrobcov, výkresová dokumentácia, statické výpočty, a pod.),
* identifikácia osoby, ktorá spracovala, kontrolovala a schválila BPP,
* meno a priezvisko osôb, ktoré sa podieľali na stanovení BPP (spracovaní, kontrolovaní, schválení) dátum a podpisy týchto osôb,
* prezenčná listina o oboznámení príslušných osôb.

**Školenie zamestnancov dodávateľa/odberateľa + oboznámenie s predpisom v materinskom jazyku daného zamestnanca**

Všeobecné školenia v oblasti BOZP

Dodávateľ/odberateľ je povinný:

* školiť svojich zamestnancov, ako aj všetkých svojich subdodávateľov o všeobecných požiadavkách BOZP, ktoré vyplývajú zo všeobecne záväzných právnych predpisov SR, interných predpisov spoločnosti OLO a.s., so zásadami bezpečného správania sa, ako aj so systémom bezpečnosti práce (interné predpisy spoločnosti OLO a.s. sú k dispozícií na vyžiadanie u kontaktnej osoby OLO a.s., a u objednávateľa výkonu prác),

Odborné školenia / spôsobilosť

Dodávateľ/odberateľ je povinný:

* pre činnosť na vyhradených technických zariadeniach zabezpečiť, aby mali zamestnanci platné oprávnenie alebo odbornú spôsobilosť potrebnú na vykonávanú činnosť podľa všeobecne záväzných právnych predpisov SR,
* zabezpečiť, aby zamestnanci mali vždy pri sebe osvedčenie o odbornej spôsobilosti (napr. preukaz obsluhy motorových vozíkov, viazač bremien, lešenár, na práce vo výškach, a pod.) a na vyžiadanie ho predložiť,
* zamestnanci môžu obsluhovať pridelený pracovný prostriedok, resp. vykonávať stanovené pracovné činnosti len ak absolvovali príslušné odborné školenia (v súlade so všeobecne záväznými právnymi predpismi na zaistenie BOZP).

**Vzájomné informovanie o ohrozeniach na spoločných pracoviskách**

Je nevyhnutné zabezpečiť vzájomnú informovanosť/oboznámenie všetkých osôb pohybujúcich sa na spoločných pracoviskách o platných pravidlách, predpisoch, organizácii práce, vykonaných činnostiach, najmä o možných ohrozeniach, preventívnych opatreniach a opatreniach na poskytnutie prvej pomoci.

Pri vzájomnom informovaní o ohrozeniach je dodávateľ/odberateľ povinný:

* posúdiť ohrozenia vyplývajúce z vykonávanej činnosti, ako aj činnosti všetkých subdodávateľov a uvedené písomne zdokumentovať a uviesť v **BPP** a na vyžiadanie predložiť zodpovednému zamestnancovi spoločnosti OLO a.s.,
* riziká uvedené v BPP aktualizovať pri každej zmene (napr. novej činnosti, nových pracovných a technologických postupoch, nových subdodávateľoch) a informovať o danej skutočnosti zodpovedného zamestnanca spoločnosti OLO a.s.

**Doprava v priestoroch spoločnosti OLO a.s.**

Pred vjazdom do areálu spoločnosti OLO a.s. sú dodávatelia/odberatelia povinní vyplniť  **Povolenie na vjazd a vstup do areálu spoločnosti OLO a.s.** a zaslať ju na schválenie objednávateľovi. Pred vjazdom do areálu spoločnosti OLO a.s. sú dodávatelia/odberatelia povinní preukázať sa potvrdeným povolením na vjazd a vstup do areálu.

Zamestnanci dodávateľa/odberateľa sú povinní najmä dodržiavať na vonkajších komunikáciách spoločnosti OLO a.s. nasledovné pravidlá na zaistenie bezpečnosti:

* pri chôdzi používať chodníky a vyhradené cesty, rešpektovať zákazy vstupu, kde nie sú chodníky, chodiť zásadne pri ľavom okraji vozovky,
* na prechádzanie cez cestné komunikácie používať vyznačené priechody pre chodcov,
* mimo priechodu pre chodcov prechádzať cez vozovku len kolmo na jej os,
* pred vstupom na vozovku sa presvedčiť, či tak môžu urobiť bez nebezpečenstva, len čo vstúpia na vozovku, nesmú sa na nej bezdôvodne zdržiavať, ani zastavovať,
* pri výkone prác v priestoroch s pohybom vozidiel nad 3,5 tony je každá poverená osoba povinná vždy používať nasledovné OOPP: bezpečnostná pracovná obuv, ochranná prilba (v priestoroch a areáli ZEVO a v miestach stohovania materiálu nad 2 m v celej spoločnosti OLO a.s.), reflexná certifikovaná vesta, resp. certifikovaný vrchný odev vyhotovený v zmysle STN EN ISO 20471, (reflexné traky a iné výrobky určené pre neprofesionálne použitie sú zakázané), pracovný odev - dlhé nohavice a ostatné OOPP podľa charakteru práce,
* motorové vozidlá a motorové vozíky môže obsluhovať len zamestnanec dodávateľa/odberateľa spoločnosti, ktorý vlastní príslušné oprávnenie (platný vodičský preukaz alebo preukaz obsluhy motorového vozíka príslušnej triedy), ktorý musí byť platný na území SR, pričom vodič musí mať príslušné oprávnenie počas jazdy vždy pri sebe,
* vodiči sú povinní jazdiť po komunikáciách mimoriadne opatrne a brať ohľad na iných účastníkov cestnej premávky,
* vodič je povinný použiť bezpečnostný pás počas jazdy, v prípade vozíka, ak je ním vybavený,
* vodič je povinný mať na vonkajších komunikáciách počas celého roka rozsvietené stretávacie svetlomety,
* vodič je povinný pri každom opustení motorového vozidla, resp. manipulačnej techniky, tieto zabezpečiť proti samovoľnému pohybu a neoprávnenému použitiu inou osobou, napr. uviesť do činnosti parkovaciu brzdu a vytiahnuť kľúčik zo spínacej skrinky a pod.

Všetci účastníci premávky sú povinní správať sa ohľaduplne, aby neohrozili plynulosť premávky, bezpečnosť chodcov a vozidiel. Pritom sú povinní prispôsobiť svoje správanie predovšetkým charakteru a technickému stavu komunikácie alebo chodníku.

Je zakázané:

* prechádzať bez povolenia zo svojho pracoviska na iné pracoviská,
* zdržiavať sa v jazdnej dráhe vozidiel a v manipulačnom priestore motorových vozíkov a žeriavov,
* zdržiavať sa pod zaveseným alebo zdvihnutým bremenom,
* pri vjazde do areálu sú všetci vodiči povinní dodržiavať dopravné značenie v areáli spoločnosti OLO a.s. a najvyššiu prípustnú vydanú povolenú rýchlosť,
* vodičovi používať dopravný prostriedok, ktorý je poškodený alebo technicky nespôsobilý,
* vodičovi používať počas jazdy mobilné telefóny, vysielačky, prenosné rádia, MP3 prehrávače alebo vykonávať inú obdobnú činnosť, ktorá nesúvisí s jazdou.

**Pracovné prostriedky (technické zariadenia, prístroje, náradie, a pod.)**

Používanie strojov a zariadení

Zamestnanci dodávateľa/odberateľa (subdodávatelia):

* môžu používať pracovné prostriedky len ak zodpovedajú predpisom na zaistenie BOZP a ak sú dodržané podmienky, ktoré vymedzil ich výrobca,
* môžu vykonávať činnosť na pracovných prostriedkoch len po absolvovaní školenia a ak majú príslušnú odbornú a zdravotnú spôsobilosť v zmysle platnej legislatívy SR (doklady musia byť k dispozícií na vyžiadanie),
* môžu vykonávať činnosť na pracovných prostriedkoch iba s príslušnými OOPP, a to na základe posúdenia rizík vyplývajúcich z charakteru prác,
* môžu používať stroje a zariadenia vo vlastníctve spoločnosti OLO a.s. (ako napr. žeriavy, vysokozdvižné plošiny atď.) len výnimočne v prípade potreby s výslovným súhlasom príslušného objednávateľa prác a len s jeho obsluhou.

V prípade zariadení, ktoré podliehajú špeciálnemu skúšaniu, musia byť k dispozícii doklady o skúške. Všetky uvedené doklady a dokumenty musí dodávateľ/odberateľ a všetci jeho subdodávatelia uschovávať na mieste výkonu prác.

Ochranné zariadenia a bezpečnostné prvky

Je zakázané poškodzovať, zasahovať, vyraďovať z prevádzky alebo meniť funkčné vlastnosti ochranných zariadení a bezpečnostných prvkov na pracoviskách, pracovných prostriedkoch alebo strojových zariadeniach.

**Chemické látky a zmesi (ďalej len „CHLaZ)**

Pravidlá pre CHLaZ:

* v priestoroch spoločnosti OLO a.s. sa môžu používať len CHLaZ, ktoré boli interne schválené objednávateľom,
* dodávateľ/odberateľ musí svojich zamestnancov pred začiatkom práce, preukázateľne preškoliť o ohrozeniach a nebezpečenstvách pri práci s CHLaZ a opatreniach na ochranu zdravia a života,
* pri akejkoľvek manipulácií s CHLaZ sú zamestnanci povinní používať iba predpísané a vhodné OOPP, pri manipulácii a skladovaní CHLaZ je povinnosť dodržiavať príslušné bezpečnostné alebo prevádzkové predpisy vyznačené v karte bezpečnostných údajov (ďalej len „KBÚ“),
* KBÚ musí byť umiestnená na každom pracovisku, kde sa používa a manipuluje s CHLaZ, a to na viditeľnom a dostupnom mieste,
* CHLaZ sa zakazuje prelievať do neoriginálnych nádob určených najmä na potravinárske účely (napr. PET fľaše od nealkoholických nápojov), kde by mohlo dôjsť k zámene a nechcenému požitiu CHLaZ. Používať sa môžu výhradne originálne nádoby a obaly,
* každá CHLaZ musí byť označená symbolom nebezpečenstva, etiketou v slovenskom jazyku a dodávaná len s KBÚ v slovenskom jazyku,
* CHLaZ sa prepravujú a skladujú len v dostatočne pevných a odolných obaloch zabraňujúcich ich samovoľnému unikaniu alebo rozkladaniu,
* skladovať nebezpečné CHLaZ len na miestach k tomu určených, v predpísanom množstve, s vyznačením obsahu a bezpečnostným označením,
* zabrániť spoločnému skladovaniu látok a zmesí, ktoré spolu môžu nebezpečne reagovať,
* pri manipulácii a skladovaní CHLaZ nejesť, nepiť, nefajčiť, nevdychovať prach, výpary a aerosóly.

**Nasadenie CHLaZ klasifikovaných ako CMR (karcinogénny, mutagénny, poškodzujúci reprodukciu) alebo toxický (viď nižšie všetky kategórie nebezpečnosti) je vo všeobecnosti zakázané a je možné len vo výnimočných a odôvodnených prípadoch, pokiaľ neexistuje menej nebezpečná náhrada:**

* Karcinogenita kategórie 1A/1B (H350)
* Mutagenita zárodočných buniek kategórie 1A/1B (H340)
* Reprodukčná toxicita kategórie 1A/1B (H360)
* Akútna toxicita kategórie 1 (H300/H310/H330)
* Akútna toxicita kategórie 2 (H300/H310/H330)
* Akútna toxicita kategórie 3 (H301/H311/H331)
* Toxicita pre špecifický cieľový orgán – jednorazová expozícia kategórie 1 (H370)
* Toxicita pre špecifický cieľový orgán – opakovaná expozícia kategórie 1 (H372).

**Stavebné a rekonštrukčné práce**

Pri vymedzovaní staveniska sa musí prihliadať na bezpečnosť priestorov a komunikácií v okolí staveniska a na bezpečnosť ďalších priestorov dotknutých stavebnými prácami. Ak je z dôvodu vzájomného ohrozenia pri práci viacerých dodávateľov/odberateľov na jednom pracovisku/stavenisku vymenovaný koordinátor bezpečnosti na stavenisku, je nutné jeho pokyny bezpodmienečne plniť. Stavenisko musí byť zreteľne:

* označené názvom dodávateľa/odberateľa (označenie spoločnosti musí obsahovať údaje o zodpovedných osobách a možnostiach ich zastihnutia), termínom začatia a predpokladaného ukončenia prác,
* označené bezpečnostnými značkami a tabuľkami,
* oplotené/ohradené v zmysle platnej legislatívy do výšky najmenej 1,80 m s uzamykateľnými vstupmi a výstupmi (napr. montáž/demontáž konštrukčných častí, podporných častí konštrukcií, použitie ťažkej technológie, výkopové práce, práca s vysokým napätím, práce vo výškach, zváracie a rozbrusovacie práce, a pod.)

V priestoroch staveniska musí každá osoba vždy používať OOPP (bezpečnostná pracovná obuv, ochranná prilba, reflexná certifikovaná vesta resp. certifikovaný vrchný odev vyhotovený v zmysle STN EN ISO 20471 s označením spoločnosti, (reflexné traky a iné výrobky určené pre neprofesionálne použitie sú zakázané), pracovný odev - dlhé nohavice a ostatné OOPP podľa charakteru práce).

Upozornenie: Použitie pásky na vymedzenie a oddelenie staveniska prípadne montážneho miesta je neprípustné a v rozpore s Vyhláškou Ministerstva práce, sociálnych vecí a rodiny Slovenskej republiky č. 147/2013 Z.z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v platnom znení.

Dodávateľa/odberateľa je povinný zabezpečiť:

* aby počas výstavby bol na stavenisku neustále prítomný zodpovedný stavbyvedúci s preukazom odbornej spôsobilosti a vedúci pracovných skupín,
* v prípade potreby na stavenisku po celý čas prítomnosť slovensky hovoriacej osoby schopnej tlmočiť inojazyčným osobám.
* pravidelné čistenie staveniska, materiál z búracích alebo iných prác, prípadne iné odpady z výstavby naložiť do pristavených kontajnerov a pravidelne vyvážať.

Priestory/budovy v užívaní dodávateľa/odberateľa

S výnimkou skladovacích plôch a budov povolených na užívanie dodávateľom/odberateľom zo strany spoločnosti OLO a.s.sa inde nesmú odkladať, resp. skladovať žiadne materiály.

**Kryty, otvory**

Z hľadiska prevencie pádu osôb, napr. cez kryty, svetlíky, schodišťové otvory a iné nebezpečné otvory v podlahe, na strechách a na iných miestach, je potrebné prijať nasledujúce opatrenia:

* všetky otvory a/alebo nebezpečné priehlbiny v podlahách zakryť a/alebo ohradiť,
* nosnosť použitých krytov, plechov, roštov a podobne musí zodpovedať nosnosti okolitej podlahy,
* osadiť kryty spôsobom, aby sa nedali samovoľne odsunúť alebo uvoľniť,
* kryty zapustiť do rovnakej úrovne s okolitou podlahou,
* sklopné kryty vrátane závesov zapustiť do podlahy a pri odklopení zabezpečiť proti náhodnému zabuchnutiu podľa možnosti samočinnými poistkami, napr. padacou zásuvkou alebo inými samočinne zapadajúcimi poistkami,
* v prípade dočasného odstránenia krytov je potrebné zabezpečiť otvory a priehlbiny proti spadnutiu alebo zrúteniu osôb – napr. pevným viditeľným ohradením zo všetkých strán, resp. zábradlím v dostatočnej vzdialenosti (min. 1,5 m od hrany pádu),
* po skončení prác je potrebné odstránené kryty opätovne upevniť. Kvalita a upevnenie krytov, ochranných zábradlí, resp. iného zaistenia musí byť pravidelne a preukázateľne kontrolovaná.

**Elektrické zariadenia**

Dodávateľ/odberateľ je povinný:

* pri používaní elektrických zariadení počas plnenia svojich úloh, zabezpečiť bezpečnosť ich prevádzkovania a dodržiavať bezpečnostnotechnické požiadavky,
* v prípade prác v blízkosti elektrických zariadení a pri manipulácii s nimi preukázateľne poučiť zamestnancov v zmysle § 20 Vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia a STN 34 3108. Elektrické zariadenia prinesené do priestorov spoločnosti OLO a.s. musia spĺňať požiadavky STN 34 3100, STN 33 1600, STN 33 1500 a ostatné bezpečnostné predpisy. V prípade poškodenia používaných elektrických zariadení (ručné elektrické zariadenia, predlžovacie vedenia stavebné stroje a zariadenia) nesmú byť tieto poškodené elektrické zariadenia ďalej prevádzkované.
* práce na rozvodoch médií rozvod plynu, tepla, elektriny a pod. vykonávať iba po dohode s objednávateľom výkonu.

**Práca vo výškach a nad voľnou hĺbkou**

Pri prácach vo výškach (nad 1,5 m) a nad voľnou hĺbkou, resp. pri prácach na viacerých úrovniach sa musia vykonať účinné opatrenia proti pádu osôb a/alebo materiálu z výšky.

Nebezpečné miesta (jamy, chýbajúce zábradlia a pod.) dodávateľ/odberateľ okamžite zabezpečí (zakrytím, ohradením atď.) a zodpovedá za dodržiavanie bezpečnostných predpisov pre prácu vo výškach.

Zdvižné pracovné plošiny, lešenia a rebríky (v prípade práce nad 5 m)

Zdvižné pracovné plošiny:

* môžu obsluhovať len odborne spôsobilí zamestnanci s príslušným oprávnením,
* pri práci so zdvíhacou plošinou akéhokoľvek druhu, sú všetci zamestnanci povinní používať bezpečnostné postroje s tlmičom pádu energie a ochrannú prilbu, pričom bezpečnostné postroje s tlmičom pádu energie a ochrannú prilbu sú všetci zamestnanci povinní používať aj pri presúvaní plošiny s vlastným pohonom, napr. na miesto nasadenia,
* je možné používať až po vykonaní predpísaných skúšok (všetky záznamy o skúškach a kontrolách je dodávateľ/odberateľ a všetci jeho subdodávatelia povinní predložiť spoločnosti OLO a.s. na vyžiadanie) a len na ten účel, pre ktorý bola skonštruovaná, jej nosnosť a podmienky prevádzky, stanovené výrobcom nesmú byť prekročené.

Lešenia:

* montovať a demontovať podľa vopred stanoveného technologického postupu sú oprávnení len zamestnanci s osvedčením lešenára,
* na lešenia musia byť použité iba predpísané konštrukcie a ochranné zábradlie (dvojtyčové), resp. zaistenie zamestnancov proti pádu z výšky,
* konštrukcie lešenia musia byť každý mesiac odborne prehliadnuté, pričom tento interval sa skracuje na štrnásť (14) dní pri: (i) lešeniach vystavených účinkom mechanického kmitania (v blízkosti komunikácie a pod.), (ii) lešeniach pojazdných a (iii) lešeniach zavesených,
* všetky záznamy o skúškach a kontrolách lešenia je dodávateľ/odberateľ a všetci jeho subdodávatelia povinní predložiť na vyžiadanie,
* lešenia musia byť označené v súlade s platnými predpismi a s uvedením názvu spoločnosti a kontaktu na spoločnosť.

Rebrík:

* sa nesmie používať ako podperný alebo nosný prvok pracovnej podlahy s výnimkou lešenárskeho rebríka, ktorý je konštrukčnou súčasťou lešenia,
* je možné používať len na krátkodobé, fyzicky nenáročné práce pri použití jednoduchého náradia. Pri vystupovaní alebo zostupovaní musí byť zamestnanec otočený tvárou k rebríku a musí mať možnosť pridržať sa ho oboma rukami obvyklým spôsobom,
* sa nesmie používať ako prechodový mostík a nesmie sa nadstavovať,
* na rebríku je možné pracovať len v bezpečnej vzdialenosti od horného konca rebríka, pri jednoduchom rebríku vo vzdialenosti chodidiel najviac 0,8 m; pri dvojitom rebríku (stojanovom) najviac o 0,5 m od konca rebríka,
* pri práci na rebríku musí pracovník, keď je chodidlami vo výške väčšej ako 5 m, používať osobné ochranné zabezpečenie proti pádu,
* prenosný drevený rebrík používaný pri stavebnej práci môže byť dlhý najviac 8 m,
* s ohľadom na podlahu a jej šmykľavosť, pri práci na jednoduchom rebríku musia byť prítomní najmenej dvaja (2) zamestnanci. Jeden (1) zamestnanec musí byť poverený zabezpečením stability rebríka proti pošmyknutiu na podlahe, napr. pridržiavaním nohou, pričom tento zamestnanec nesmie byť poverený inou prácou,
* musí byť označený evidenčným číslom a preukázateľne (písomným záznamom) kontrolovaný minimálne jedenkrát (1x) ročne, pričom tieto záznamy je dodávateľ/odberateľ a všetci jeho subdodávatelia povinní predložiť spoločnosti OLO a.s. na vyžiadanie.

**Sankcie**

V prípade nedodržiavania zákonných a interných predpisov BOZP zo strany dodávateľov/odberateľov, je spoločnosť OLO a.s. oprávnená na základe zdokumentovaných porušení povinností, uplatniť voči dodávateľovi/odberateľovi a všetkým jeho subdodávateľom sankcie vo forme:

* vykázania osoby, prípadne vedúceho prác z areálu OLO a.s. s následným dlhodobým zákazom vstupu,
* pokuty.

**Sankčný katalóg**

|  |  |  |  |
| --- | --- | --- | --- |
|  | Priestupok | Sankcie | |
| Vykázanie | Pokuta  (EUR) |
| 1. | Výkon práce bez preukázateľnej odbornej, zdravotnej spôsobilosti a technickej spôsobilosti | A | 500,- |
| 2. | Ohrozenie vlastnej osoby na živote a zdraví, vrátane nepoužitia osobného zabezpečenia proti pádu | A | 500,- |
| 3. | Ohrozenie tretích osôb na živote a zdraví | A | 500,- |
| 4. | Používanie zakázaných chemických látok a zmesí (mutagénne, karcinogénne, toxické) | A | 500,- |
| 5. | Porušovanie dopravných predpisov | B | do 150,- |
| 6. | Technické nedostatky / nevykonávaná údržba | B | do 150,- |
| 7. | Nepoužívanie osobných ochranných pracovných prostriedkov (OOPP) | B | do 150,- |
| 8. | Porušenie zákazu fajčenia | B | do 150,- |
| 9. | Nedodržiavanie bezpečných pracovných postupov, predpisov a pravidiel | B | do 300,- |
| 10. | Za zavinenie pracovného úrazu | A | do 3 300,- |
| 11 | Pozitívny výsledok na alkohol, omamné alebo psychotropné látky | A | do 300,- |
| 12 | Znečistenie vykonávaním osobnej, telesnej a hygienickej potreby | B | do 150,- |

Za účelom preukázania vyššie uvedených porušení je spoločnosť OLO a.s. oprávnená uskutočniť kontroly vrátane kontroly (testu) na požitie alkoholu, omamných alebo psychotropných látok a dodávateľ/odberateľ (aj jeho zamestnanci a subdodávatelia) je povinný tento výkon kontroly strpieť. Spoločnosť OLO a.s. je oprávnená z týchto kontrol vyhotovovať záznamy vrátane obrazových záznamov.

**Legenda:**

1. okamžité vykázanie osoby/osôb (v prípade opakujúcich sa priestupkov počas dohodnutej doby výkonu/zákazky alebo viacerých opakujúcich sa zákaziek počas šiestich (6) mesiacov, aj vedúceho prác skupiny z areálu OLO a.s. s následným dlhodobým zákazom vstupu (najmenej na šesť (6) mesiacov).
2. vykázanie osoby/osôb a vedúceho prác skupiny z areálu OLO a.s. (v prípade opakujúcich sa priestupkov počas dohodnutej doby výkonu zákazky alebo viacerých opakujúcich sa zákaziek počas šiestich (6) mesiacov), s následným dlhodobým zákazom vstupu (najmenej na šesť (6) mesiacov).

Upozornenie:

Nespôsobilá technika/vybavenie bude z areálu OLO a.s. vyvezená/é.

V prípade ohrozenia života alebo zdravia budú práce do odstránenia priestupkov pozastavené.

**Vstup/výstup zamestnancov dodávateľa/odberateľa**

Dodávateľ/odberateľ je povinný:

* písomne potvrdiť, že o ustanoveniach týchto pravidiel informoval zamestnancov, ktorí budú vykonávať práce v priestoroch a areáloch spoločnosti OLO a.s.,
* zaškoliť zamestnancov a predložiť ich podpísané potvrdenie o absolvovaní zaškolenia.

**Záväzné pravidlá**

Dodávateľ/odberateľ je povinný:

* dodržiavať zákaz fajčenia s výnimkou vyhradených miest na fajčenie, označených príslušným piktogramom.